open-index/open-wikipedia-markdown huggingface dataset:
Առաջին համաշխարհային պատերազմի հերոսների հուշարձան (Դոնի Ռոստով)

**Առաջին համաշխարհային պատերազմի հերոսների հուշարձան** (), Ռուսական կայսերական բանակի` Առաջին համաշխարհային պատերազմին մասնակցած զինվորներին ու սպաներին նվիրված կոթողներից մեկը ՌԴ Դոնի Ռոստով քաղաքում։ Տեղադրվել է 2014 թվականին։ Գտնվում է Կրասնոարմեյսկայա փողոցի և Խալտուրինի նրբանցքի խաչմերուկի պուրակում՝ Պիոներական առաջին հավաքի անվան զբոսայգու արևմտյան մասում։

## Պատմություն
2014 թվականը դարձավ Առաջին համաշխարհային պատերազմը սկսվելու 100-ամյակի տարի։ Այդ պատերազմին ակտիվ մասնակցել է նաև Ռուսաստանը, որը վարել է ռազմական գործողություններ երկրի Արևելյան ճակատում։ 1917 թվականին, առաջին հերթին ներքին ցնցումների պատճառով, վիճակը ճակատում Ռուսաստանի համար դարձավ ծայրահեղ ծանր, և 1918 թվականի մարտին իշխանության եկած բոլշևիկները կնքեցին ծայրահեղ ծանր պայմաններով հաշտության պայմանագիր։ Բուն պատերազմը ԽՍՀՄ-ում անվանում էին «իմպերիալիստական» և անարդար, ուստի նրա իրադարձություններին իշխանությունների կողմից չափազանց քիչ ուշադրություն էր դարձվում։

Այդ նշանակալի իրադարձության 100-ամյակը մեծապես արթնացրեց Ռուսաստանի հանրային հետաքրքրությունը պատերազմի մասին հիշատակը հավերժացնելու հարցում։ 2014 թվականին ամբողջ երկրում տեղի ունեցան տվյալ թեմայով մի շարք մշակութային և գիտական միջոցառումներ։

Դոնի Ռոստովում հուշարձաններ տեղադրելու հատուկ հանձնաժողովը քննեց նախանմուշի երեք տարբերակ։ Արդյունքում ընտրվեց Ռուսաստանի վաստակավոր նկարիչ Սերգեյ Իսակովի աշխատանքը։ Պատրաստելու և տեղադրելու ծախսերը ստանձնեց Ռոստովի մարզի առևտրաարդյունաբերական պալատը։

## Բացում
Առաջին համաշխարհային պատերազմի հերոսների հուշարձանը բացվել է 2014 թվականի օգոստոսի 1-ին` Ռուսաստանի պատերազմ մտնելու օրը։ Հանդիսավոր բացումը տեղի ունեցավ Ռոստովի քաղաքապետի, քաղաքային վարչակազմի ներկայացուցիչների, տեղական կազակության մասնակցությամբ։

## Հուշարձան
Հուշարձանն ունի զինվորական համազգեստով և ուսին հրացանով 3,5-մետրանոց բրոնզե զինվորի կերպար։

## Այլ հուշարձաններ
Ռոստովի մարզում տեղադրվել է ևս մի քանի հուշարձան` նվիրված Առաջին աշխարհամարտի հերոսներին. Ազովում, Շախտիում, Նովոչերկասկում, Բատայսկում և մի քանի այլ բնակավայրերում։

## Ծանոթագրություններ

Կատեգորիա:Առաջին համաշխարհային պատերազմի հուշարձաններ
Կատեգորիա:Դոնի Ռոստովի հուշարձաններ
Համերգը (նկար, Վերմեեր)

**Համերգը** (), հոլանդացի նկարիչ Յան Վերմեերի մոտավորապես 1664 թվականին ստեղծած նկար, որտեղ պատկերված են նվագող տղամարդ և երկու կին։ Նկարը պատկանում է Բոստոնի Իզաբելլա Ստյուարտ Գարդների թանգարանին, սակայն 1990 թվականին գողացել են թանգարանից և դեռևս չեն գտել։ Ենթադրվում է, որ այն ամենաարժեքավոր գողացված և չբացահայտված կտավն է, որի արժեքը գնահատվել է մոտ 200 միլիոն դոլար։

## Նկարագրություն
Նկարում պատկերված են երեք երաժիշտներ. երիտասարդ կանանցից մեկը նստած է կլավեսինի մոտ, տղամարդը լյուտնյա է նվագում, մյուս կինը երգում է։ Կլավեսինի դեպի վեր բարձրացող փեղկը զարդարված է Արկադիայի բնատեսարանով, որի վառ գույներին հակադրվում են պատի աջ և ձախ կողմերում կախված նկարները։ Հատակին դրված է վիոլա։

Հետևի ֆոնի երկու նկարներից աջ կողմինը Դիք վան Բաբյուրենի «The Procuress» կտավն է, որն առկա է նաև Վերմեերի «Կինը նստած վիրջինալի մոտ» կտավում, որը նկարիչը ստեղծել է «Համերգ» կտավից վեց տարի հետո։ Ձախ կողմի նկարը պաստորալ բնապատկեր է։ Վերմեերի ժամանակաշրջանում հոլանդական գեղանկարչության մեջ երաժշտության թեման առնչվում էր սիրո և գայթակղության հետ։

## Սկզբնաղբյուր
Նկարի գտնվելու վայրը երկար տարիներ անհայտ է եղել։ 1696 թվականին կտավը վաճառվել է Ամստերդամում, սակայն մինչև 1780 թվականը դեռևս  շարունակել է անհայտ մնալ։ Փարիզյան աճուրդի ժամանակ 1892 թվականին կտավը 5000 դոլարով ձեռք է բերել Իզաբելլա Ստյուարտ Գարդները, և 1903 թվականից կտավը ցուցադրվել է Իզաբելլա Ստյուարտ Գարդների թանգարանում։ 1990 թվականի մարտի 18-ին ոստիկանների հագուստով ծպտված գողերը թանգարանից գողացել են 13 աշխատանքներ, այդ թվում նաև «Համերգը» կտավը, որը մինչև այժմ չի գտնվել։

## Ծանոթագրություններ

## Արտաքին հղումներ
* ''Vermeer and The Delft School'', a full text exhibition catalog from The Metropolitan Museum of Art, which contains material on the painting
* Critical Assessment: ''The Concert''

Կատեգորիա:1664 նկարներ
Կատեգորիա:Արվեստի գողացված գործեր
Կատեգորիա:Իզաբելլա Ստյուարտ Գարդների թանգարանի նկարներ
Կատեգորիա:Յան Վերմեերի նկարներ
Կատեգորիա:Նիդերլանդների արվեստ
Զինվորական գերեզմանատուն № 1 (Օժեննա)

thumb|right|300px|Քարե տեղեկատու բնօրինակ ցուցանակը

**Զինվորական գերեզմանատուն № 1 (Օժեննա)** (), զինվորական գերեզմանատուն, որը գտնվում է Օժեննա գյուղի մերձակայքում՝ Անդրկարպատյան վոևոդությունում, Լեհաստան։ Գերեզմանը մաս է կազմում Արևմտագալիցիական զինվորական գերեզմանոցի, որը ստեղծվել է Առաջին համաշխարհային պատերազմի տարիներին։ Գերեզմանոցում հուղարկավորված են Ռուսական բանակի զինծառայողները, ովքեր զոհվել են այդ պատերազմի ժամանակ։

## Պատմություն
Գերեզմանատունը հիմնվել է 1914 թվականին սլովակ ճարտարապետ Դուշան Յուրկովիչի նախագծով։ Այն իրենից ներկայացնում է մեկ ընդհանուր եղբայրական գերեզման, որտեղ հուղարկավորել են շուրջ 130 Ռուսական բանակի զինծառայողներ (ըստ գերեզմանաքարի արձանագրության նշված է 150 թիվը), ովքեր նահատակվել են 1914 թվականի նոյեմբերի 21-ին։

Զինվորական գերեզմանատուն № 1-ը գտնվում է Չերեմխի լեռան լանջերին՝ դժվարամատչելի մի վայրում։ Ներկայից դրությամբ գերեզմանը գտնվում է ոչ բարվոք վիճակում։ 2011 թվականին եղբայրական գերեզմանոցի տարածքը մաքրվեց մացառուտներից և բոլորեքյան ցանկապատ անցկացվեց։

Գերեզմանատան տարածքը կազմում է 25 քառակուսի մետր։ Գերեզմանին դրված է քարե ուղղափառ խաչ, որը երկար տարիների ընթացքում կիսով չափ անցել է հողի տակ։

Զինվորական գերեզմանատուն № 1-ում այսօր պահպանվում է նաև քարե բնօրինակ ցուցանակը, որի վրա կա գերմաներեն գրություն.

Հայերեն թարգմանությամբ այն հնչում է այսպես. «***Ընկան փառքի դաշտում 150 ռուս զիվորներ***»։

Գերեզմանատնից հարյուր մետր հեռավորության վրա գտնվուևմ է մեկ այլ՝ Զինվորական գերեզմանատուն № 2 (Օժեննա) գերեզմանատունը, որտեղ կրկին Առաջին համաշխարհային պատերազմի զոհ դարձաձ Ռուսական բանակի զինվորների աճյուններն են ամփոփված։

Մոտակայքում է նաև Զինվորական գերեզմանատուն № 3 (Օժեննա) գերեզմանատունը, որտեղ ամփոփված են ավստրիացի և ռուս զինվորների աճյունները։

## Ծանոթագրություններ

## Գրականություն
* Jerzy Drogomir: Polegli w Galicji Zachodniej 1914—1915 (1918). Wykazy poległych, zmarłych i pochowanych na 400 cmentarzach wojskowych w Galicji Zachodniej.. Tarnów: Muzeum Okręgowe w Tarnowie tom I, 1999, s. 205. ISBN 83-85988-26-2.
* Oktawian Duda, Cmentarze I Wojny Światowej w Galicji zachodniej, Warszawa 1995.
* R. Frodyma, Galicyjskie Cmentarze wojenne. Tom III. Brzesko — Bochnia — Limanowa, Pruszków 1998.

## Արտաքին հղումներ
*  Cmentarz nr 1 Ożenna  
* Метрика кладбища 
* mogiła zbiorowa z I wojny światowej Nr 1  

Կատեգորիա:Առաջին համաշխարհային պատերազմի հուշարձաններ
Նաոմի Գրոսման

**Նաոմի Գրոսման** (, ), ամերիկացի դերասանուհի, գրող, սցենարիստ և պրոդյուսեր։ Առավել հայտնի է Պեպպերի դերով FX ալիքի «Ամերիկյան սարսափ պատմություն» հեռուստասերիալում։

## Կենսագրություն
Նաոմի Գրոսմանը ծնվել է 1975 թվականի փետրվարի 6-ին Դենվերում, Կոլորադոյում։ Վաղ հասակում խաղացել է թատրոնում, Արգենտինայում միջին դպրոցն ավարտելուց հետո ընդունվել է Հյուսիս-Արևմտյան թատերական համալսարան։ Գրոսմանը եղել է *Groundlings* իմպրովիզացիոն-հումորային թատերախմբի անդամ Լոս Անջելեսում։ Նա ցանկանում էր թատերախմբի կազմում ելույթ ունենալ «Շաբաթ երեկոյան ուղիղ եթերում» հեռուստաշոուում, սակայն թատերախումբը իր հետ պայմանագիրը չեղյալ համարեց։ Դրանից հետո Նաոմին սկսեց իսպաներեն դասավանդել և որոշում ընդունեց դադար տալ իր դերասանական կարիերայում։

Գրոսմանը գրում է գրքեր և սցենարներ ֆիլմերի համար, ոգեշնչման աղբյուր է համարում Լիլի Թոմլինին, Թրեյսի Ուլլմանին, Ջիլդա Ռադներին և Բերնեթ Քերոլին։

## Կարիերա
Գրոսմանն իր դերասանական կարիերան սկսել է 1990 թվականին փոքր հեռուստատեսային դերերով, թատերական ելույթներով։

2012 թվականին դերասանուհին գնում է «Ամերիկյան սարսափ պատմություն․ Հոգեբուժարան» սերիալի լսումներին։ Շուտով նա ստանում է Պեպպերի՝ հոգեբուժարանի հիվանդի դեր, ով միկրոցեֆալիա ունի։ Այս դերի համար նա լիովին սափրում է գլուխը։ 2014-ին հայտնի է դառնում, որ Գրոսմանը կվերադառնա սերիալի 4-րդ եթերաշրջան՝ «Ամերիկյան սարսափ պատմություն։ Հրեշների կրկեսը» և կրկին կխաղա Պեպպերի դերը։ Դրանով նա դառնում է այն քիչ դերասաններից, ովքեր խաղում են նույն դերը սերիալի տարբեր եթերաշրջաններում։

## ֆիլմագրություն
### Դերասանուհի

### Սցենարիստ
* 2008 — «Men at Work»
* 2009 — «Burka Girls Gone Wild»
* 2011 — «Wiqqa Pleaze»
* 2014 — «4 Point On!?»

### Պրոդյուսեր
* 2008 — «Men at Work»
* 2009 — «Burka Girls Wild»
* 2011 — «Wiqqa Pleaze»

## Ծանոթագրություններ

## Արտաքին հղումներ
* 

Կատեգորիա:1975 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի գրողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Փետրվարի 6 ծնունդներ
Արթուր Այտկեն

**Արթուր Էդվարդ Այտկեն** (, ), բրիտանացի ռազմական գործիչ, գեներալ-մայոր։

## Կենսագրություն
Արթուր Այտկենը ծնվել է Ռոչֆորդում (Էսսեքս)։ 1871 թվականի մարդահամարի ժամանակ նա արդեն դպրոցական էր և սովորում էր Բրայթոնի դպրոցներից մեկում (Սուսսեքս)։

1882 թվականին անցել է ռազմական ծառայության՝ որպես հեծելազոր։ Արևելյան գերմանական Աֆրիկա ներխուժելու ժամանակ ղեկավարել է բրիտանական էքսպեդիցիոն կորպուսի «Բ» խումբը։ 1914 թվականին գունդը վերացվել է գերմանացիների կողմից։

Այդ ճակատամարտը հայտնի է «մեղուների ճակատամարտ» անվանումով։ Այդ անվանումն առաջացել է մեղուներից, քանի որ ճակատամարտի ժամանակ դրանք հարձակվում էին երկու կողմերի զինվորների վրա։ Այտկենը շատ ինքնավստահ մարդ է եղել և դրա շնորհիվ նա հետախույզ չի ուղարկում դեպի Տանգլի։

Լետով-Ֆորբեկի գլխավորած անգլիական բանակին չի հաջողվում ոչնչացնել գերմանական զորքերը։ Առաջին համաշխարհային պատերազմից հետո գերմանացիք հանձնվում են անգլիացիներին։

Այտկենի ջոկատը ոչնչացվեց և մյուսները ստիպված նահանջեցին։

## Ծանոթագրություններ

## Գրականություն
* 
* 
* 

Կատեգորիա:Առաջին համաշխարհային պատերազմի մասնակիցներ
Կատեգորիա:Գեներալ-մայորներ
Մեծ շքերթ

**Մեծ շքերթ** (), 1925 թվականին ռեժիսոր Քինգ Վիդորի նկարահանած ամերիկյան գեղարվեստական ֆիլմ՝ նվիրված Առաջին համաշխարհային պատերազմին։

## Սյուժե
Ֆիլմը պատմում է երեք ամերիկացի զինվորների մասին, ովքեր կռվել են Եվրոպայում։ Նրանք երեքն էլ տարբեր սոցիալական դասի ներկայացուցիչներ են՝ աշխատավոր, խանութպան և հարուստ ծնողների զավակ։ Պատերազմը ջնջել է դասակարգային արգելքները և մտերմացրել երիտասարդներին։ Նրանցից երկուսը մահանում են ռազմաճակատում, երրորդը կորցնում է ոտքը, բայց վերադառնում է տուն։ Նա հիասթափված է և հուսահատ։ Հետ վերադառնալով Եվրոպա՝ բացահայտում է ուժեղ տղամարդկային բարեկամություն և իրական սեր։

## Դերեր
* Ջոն Գիլբերտ՝ Ջեյմս Էպերսոն
* Ռենե Ադոր՝ Մելիզանդա
* Հոբարտ Բոսուրթ՝ Պարոն Էպերսոն
* Կլեր ՄքԴոուել՝ Տիկին Էպերսոն
* Կլեր Ադամս՝ Ջասթին Ռիդ 
* Ռոբերտ Օբեր՝ Հարրի
* Թոմ Օ՛Բրեն՝ Բալ 
* Կառլ Դեյն՝ Սլիմ 
* Ռոսիտա Մարստինի՝ Մելիզանդայի մայրը 
* Հարրի Քրոքեր՝ զինվոր
* Ջուլյաննն Ջոնսթոն՝ Ջասթին Դևերո 
* Կաթլին Քեյ՝ Միս Էպերոսոն
* Կառլ Վոս՝ սպա
* Ջորջ Բերանժեր
* Ֆրանկ Կուրիեր
* Դան Մեզոն

## Անդրադարձ
Քննադատները դրվատանքով են արտահայտվել ռեժիսորի և օպերատորի աշխատանքի համար, սակայն դժգոհ են մնացել որոշ դերասանների աշխատանքից։ Այնուամենայնիվ, ֆիլմը մեծ հաջողություն է ունեցել։ Որոշ կինոթատրոններում ֆիլմի պաստառը մնացել է ամբողջ տարվա ընթացքում։ Ըստ որոշ գնահատականների՝ սա կոմերցիոն ամենահաջողված համր ֆիլմն է։

## Ծանոթագրություններ

## Արտաքին հղումներ
* 
* 
* The Big Parade program booklet on archive.org
* The Big Parade at Virtual History

Կատեգորիա:1920-ականների ամերիկյան ֆիլմեր
Կատեգորիա:1920-ականների անգլերեն ֆիլմեր
Կատեգորիա:1925 ֆիլմեր
Կատեգորիա:MGM ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Անգլերեն ֆիլմեր
Կատեգորիա:Համր ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր Առաջին համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1917 թվականին
Կատեգորիա:Ֆիլմեր, որոնց գործողությունները տեղի են ունենում 1918 թվականին
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Սենեքերիմ Առաքելյան

**Սենեքերիմ (Սեմ) Առաքելյան** (, ), Առաջին համաշխարհային պատերազմի հայ մասնակից։ Սենեքերիմ Առաքելյանի անունը ներառված է Առաջին համաշխարհային պատերազմի վերջին վետերանների ցանկում։

Վերապրելով Հայոց ցեղասպանությունը՝ 16 տարեկանում մասնակցել է Սարդարապատի ճակատամարտին։ Երկրորդ համաշխարհային պատերազմից հետո գաղթել է ԱՄՆ, 1957 թվականին հաստատվել է Մոնտեբելլոյում։ Մահացել է 2000 թվականի սեպտեմբերի 9-ին։

## Ծանոթագրություններ

Կատեգորիա:Առաջին համաշխարհային պատերազմին մասնակցած հայեր
Կատեգորիա:Հայոց ցեղասպանության ականատեսներ
Պանայոտիս Դանգլիս

**Պանայոտիս Դանգլիս** (, ), հույն պետական և ռազմական գործիչ, հունական ուժերի գլխավոր հրամանատարն Առաջին համաշխարհային պատերազմի տարիներին։

## Կենսագրություն
Ծնվել է 1853 թվականին՝ Հունաստանի թագավորության Ագրինիոն քաղաքում։

1878 թվականին ավարտել է տեղի ակադեմիան, որից հետո սովորել է Բելգիայում։ Վերադառնալով Հունաստան ստացել է համհարզի կոչում։ Այնուհետև զբաղեցրել է Հունաստանի հրետանային ուժերի տարբեր պաշտոններ։

Հույն-թուրքական պատերազմների ընթացքում՝ 1897 թվականին, եղել է կորպուսի շտաբի պետ։ 1904 թվականից ծառայել է Հունաստանի գլխավոր շտաբում։ 1911 թվականին ստացել է գեներալ-մայորի կոչում, որից հետո նշանակվել է գլխավոր շտաբի հրամանատար։

Պանայոտիս Դանգլիսը մասնակցել է Բալկանյան պատերազմներին, որից հետո Թուրքիայի կառավարության հետ սկսել է հաշտության բանակցություններ։ 1913 թվականին ստացել է գեներալ-լեյտենանտի զինվորական կոչում։

1914 թվականին Դանգլիսը հրաժարական է տվել և համալրել է Էլեֆթերիոս Վենիզելոսի գլխավորած լիբերալ կուսակցության շարքերը։ 1915 թվականին դարձել է Հունաստանի ռազմական նախարար և վճռականորեն աջակցել է Էլեֆթերիոսին՝ գերմանամետ թագավոր Կոնստանտինոս I-ի դեմ պայքարում։ Առաջին համաշխարհային պատերազմի տարիներին գլխավորել է հունական բանակը։ Աշխարհամարտի շրջանում առաջին խոշոր հաղթանակը տարել է Սալոնիկի ռազմաճակատում։

Պատերազմի ավարտից հետո ևս շարունակել է ծավալել քաղաքական գործունեությունը։ Մահացել է 1924 թվականի մարտի 9-ին՝ Հունաստանի մայրաքաղաք Աթենքում։

## Տես նաև
* Հունաստանն Առաջին համաշխարհային պատերազմում
* Էլեֆթերիոս Վենիզելոս

## Ծանոթագրություններ

Կատեգորիա:Առաջին համաշխարհային պատերազմի մասնակիցներ
Կատեգորիա:Բալկանյան պատերազմների մասնակիցներ
Կատեգորիա:Հույն գյուտարարներ
Կատեգորիա:Հույն ռազմական գործիչներ
Կատեգորիա:Հունաստանն Առաջին համաշխարհային պատերազմում
Կատեգորիա:Հունաստանի քաղաքական գործիչներ
Կատեգորիա:Հունաստանի նախարարներ
Կատեգորիա:Պատվո լեգեոնի շքանշանի սպաներ
Ալպենզիա

**Ալպենզիա,** առողջարան, երկու միջազգային լեռնադահուկային հանգստավայրերից առաջինն է Հարավային Կորեայում (երկրորդը Մուջուն է)։ Այն գտնվում է Դեկվալյոն–մյոն գյուղական համայնքի տարածքում՝ Փհենչհան գավառում։ Ալպենզիայում կա 6 արահետ՝ նախատեսված դահուկներով և ձյունատախտակով սահքի համար, աշխատում է մինչև 1,4 կմ (0,87 մղոն) երկարությամբ, նախատեսված է սկսնակների և վարպետ դահուկորդների համար, տարածքը նախատեսված է նաև ձյունատախտակորդների համար։ Առողջարանը բաց է ամբողջ տարին։ Ալպենզիայի ցատկահարթակից ցատկելու մարզադաշտը գտնվում է առողջարանի ծայրամասում և այն նախատեսված է լեռնադահուկային մրցույթների և 2018 թվականի ձմեռային օլիմպիական խաղերի համար։

## Պատմություն
Առողջարանի կառուցման որոշումը ընդունվել է 2003 թվականին, որը Կանվոնդո նահանգում կազմակերպելիք ձմեռային օլիմպիական խաղերի համար։ Առողջարանի կառուցումն ավարտվել է 2011 թվականին։ 2012 թվականին հայտարարվեց, որ հանգստավայրը սնանկացել է՝ մեկ տարում կուտակելով կազմել է 55 մլն ԱՄՆ դոլլարի պարտք։ Այս ամենը հերքեց POCOG-ի Քիմ Ջին-Սունոմը։ 2013 թվականին Ալպենզիան այն վայրերից մեկն էր, որտեղ պաշտոնական անցկացվելու են ձմեռային օլիմպիական խաղերը
։

## 2018 թվականի ձմեռային օլիմպիական խաղեր
Ալպենզիան լինելու է այն վայրը, որտեղ բացօթյա միջոցառումների շրջանակներում տեղի է ունենալու 2018 թվականի ձմեռային օլիմպիական խաղերը։
Ալպենզիայում տեղակայված են լինելու հետևյալ օբյեկտները՝
* Հվենգե օլիմպիական պուրակ՝ բացման և փակման արարողություն,
* «Ալպենզիայի» ցատկահարթակի պուրակ՝ ցատկեր ցատկահարթակից, դահուկային երկամարտ,
* «Ալպենզիայի» դահուկամրցույթի և բիաթլոնի կենտրոն,որտեղ անցկացվել է 2009 թվականի բիաթլոնի առաջնությունը՝ բիաթլոն, դահուկային մրցույթներ, դահուկային երկամարտ,
* «Ալպենզիայի» հարթահատակ սպորտի տեսակների կենտրոն՝ դահուկային սպորտ, բոբսլեյ և սկելետոն,
* Յոնգփյոնգ՝ լեռնադահուկային սպորտ (հսկա սլալոմ, սլալոմ)։

## Ծանոթագրություններ

## Արտաքին հղումներ
* 

Կատեգորիա:Զբոսաշրջությունը Հարավային Կորեայում
Կատեգորիա:Հարավային Կորեայի բնակավայրեր
Հուսեյն Քամիլ

**Հուսեյն Քամիլ** (, ), Եգիպտոսի և Սուդանի սուլթան 1914 թվականի դեկտեմբերի 19-ից մինչև 1917 թվականի հոկտեմբերի 9-ը։

## Կենսագրություն
Հուսեյն Քամիլը խեդիվ Իսմայիլ փաշայի որդին էր, ով ղեկավարել է Եգիպտոսը 1863-1879 թվականներին։ Հուսեյն Քամիլը Եգիպտոսի սուլթան է նշանակվել 1914 թվականի դեկտեմբերի 19-ին, այն բանից հետո, երբ 1914 թվականի նոյեմեբերի 5-ին, Առաջին համաշխարհային պատերազմի սկզբում բրիտանական զորքերը սպանեցին նրա եղբորորդի խեդիվ Աբաս Խիլմիին։ Վերածնված Եգիպտական սուլթանությունը համարվում էր Բրիտանիայի թշնամին։

Հուսեյն Քամիլի մահից հետո նրա միակ ողջ մնացած որդի արքայազն Կամալ-ուդ-դին Հուսեյնը հրաժարվում է երկրի գլխավոր պաշտոնը ստանձնելուց և սուլթանության գլուխ է անցնում Հուսեյն Քամիլի եղբայրը` Ահմեդ Ֆուադը։

## Ընտանիք և երեխաներ
200px|մինի|աջից|Հուսեյն Քամիլի գերեզմանաքարը Եգիպտոսում
Հուսեյն Քամիլը ամուսնացած է եղել 2 անգամ։ Առաջինը` 1873 թվականի հունվար ամսին արքայազն Ահմեդ Ռիֆատ փաշայի մեծ աղջկա` ուլ-Այն-Հայաթ Խանում Էֆենդիի հետ։ Նրանց երեխաներն են`

* Արքայազն Հուսեյն Քամալ-ու-դին փաշա (1874-1932 թթ.)
* Արքայադուստր Կազիմա Խանում Էֆենդի (1876-1895 թթ.)
* Արքայազն Սեյֆուդդին-բեյ (1878-1898 թթ.)
* Արքայազն Ահմեդ Նազիմ-բեյ (1879-1884 թթ.)
* Արքայազն Յուսուֆ Քեմալ-բեյ (1880-1910 թթ.)

Երկրորդը` 1887 թվականի մարտ ամսին ադմիրալ Հասան Թուրխան-фաշայի աղջկա` Մալեկ Թուրխան Խանում Էֆենդիի հետ։ Նրանց երեխաներն են`

* Արքայադուստր Կադրիա Խանում Էֆենդի (1888-1955 թթ. )
* Արքայադուստր Սամիխա Խանում Էֆենդի (1889-1984 թթ.)
* Արքայադուստր Բադիխա Խանում Էֆենդի (1894-1913 թթ.)

## Ծանոթագրություններ

## Արտաքին հղումներ
* Եգիպտական սուլթանության ծագումնաբանությունը

Կատեգորիա:Առաջին համաշխարհային պատերազմի մասնակիցներ
Կատեգորիա:Բաղնիքի շքանշանի Մեծ Խաչի ասպետներ
Կատեգորիա:Մուհամմադ Ալիի արքայատոհմ
Կատեգորիա:Փաշաներ
Կատեգորիա:Օսմանյան կայսրության ֆելդմարշալներ
Cross Gene

**Cross Gene** (, «Գեների խաչմերուկ»)՝ հարավկորեական բոյ-բենդ, բաղկացած տարբեր ազգի վեց անդամներից։ Խմբի կազմի մեջ ընդգրկված են չորս կորեացի, ճապոնացի և չինացի։ Մինչև դեբյուտը խմբի աշխատանքային անվանումը եղել է Project [A]: Պաշտոնական դեբյուտը եղել է 2012 թվականի հունիսի 14-ին «M! Countdown» երաժշտական շոույի ժամանակ.:

## Սկավառակագրություն
* **11.06.2012 - TIMELESS - Begins [MINI ALBUM - KOREAN]**
1.	«One Way Love»	04:09

2.	«SKY HIGH»	03:18

3.	«FOR THIS LOVE»	03:12

4.	«LA-DI DA-DI (라-디 다-디)»	03:13

5.	«My Lady»	03:56

6.	«La-Di Da-Di (라-디 다-디) (Inst.)»	03:09
* **21.11.2012 - TIMELESS - Future [MINI ALBUM JAPANESE]**

1.	«La-Di Da-Di (Japanese ver.)»	03:11

2.	«Sky High (Japanese ver.)»	03:17

3.	«One Way Love (Japanese ver.)»	04:05

4.	«For This Love (Japanese ver.)»	03:11
5.	«New Days»	03:58

6.	«La-Di Da-Di (inst.)»	03:09

7.	«New Days (inst.)»	03:58
* **13.03.2013 - առաջին ճապոներեն սինգլը՝ Shooting Star**
* **22.08.2013 - -WITH U- (single)**
* **16.10.2013 - My Love Song (single)**
* **1.12.13 - Aurora (single)**
* **21.01.15 - ճապոներեն երկրորդ սինգլը՝ Future**
* **13.04.2015 - երկրորդ կորեերեն մինի-ալբոմը Play With Me**
* **07.10.2015, ճապոնական երրորդ սինգլը Love&&Peace/sHI-tai!**

## Կազմ
* Տակույա (իսկական անունը Տակույա Տէրադա (), ծնվել է 1992 թվականի մարտի 18-ին Մորրիում) խմբի դեմքը, վոկալիստ (առաջնորդ մինչև 2014 թվականը)։
* Շին (իսկական անունը Շին Վոն Հո (), ծնվել է 1991 թվականի հոկտեմբերի 23-ին)՝ վոկալիստ, առաջնորդ։
* Յոն Սոկ (իսկական անունը Կիմ Յոն Սոկ , ծնվել է 1993 թվականի հունվարի 8-ին)՝ գլխավոր վոկալիստ։
* Կասպեր (Casper, իսկական անունը Չու Սյոսյն (), ծնվել է 1991 թվականի մարտի 20 Շանհայում)՝ ռեփեր, պարող։
* Սան Մին (իսկական անունը Կիմ Սան Մին (), ծնվել է 1992 թվականի հուլիսի 7-ին)՝ ռեփեր։
* Սե Յոն (իսկական անունը Լի Սե Յոն (), ծնվել է 1990 թվականի փետրվարի 8-ին)՝ գլխավոր վոկալիստ։

### Նախկին անդամ
* Ջեյ Ջի (J.G իսկական անունը Կո Գա Նյոն (), ծնվել է 1993 թվականի հունվարի 12-ին)՝ գլխավոր վոկալիստ։ Խումբը լքել է 2013 թվականին, սոլո կարիերա սկսելու նպատակով։

## Ծանոթագրություններ

Կատեգորիա:2012 հիմնադրված երաժշտական խմբեր
Կատեգորիա:Երաժշտական խմբեր այբբենական կարգով
Կատեգորիա:Քեյ փոփ երաժշտական խմբեր
Լուր (ժանր)

**Լուր,** օպերատիվ տեղեկատվություն, որն իր թարմ տեսքով մատուցվում է հասարակությանը՝ ելնելով քաղաքական, հասարակական կամ տնտեսական կարևորությունից։ Իրազեկելով մարդկանց, նրանց տալով կշռադատելու և որոշումներ կայացնելու հնարավորություն՝ թղթակիցները նպաստում են հասարակական բարեկեցությանը։ Լուրը ժուռնալիստիկայի հիմքն է։ Միայն դրա հիման վրա հետագայում կարող է թղթակցություն կառուցվել, ռեպորտաժ, հոդված կամ ակնարկ։ Ցանկացած ժանրի կամ բնագրի հիմքը լուրն է։ Լուրը իր առաջին արտահայտությունները գտել է այրապատկերներում և ժայռապատկերներում, որոնցից յուրաքանչյուրը եթե, իհարկե, ռեպորտաժ կամ թղթակցություն չէ՝ լուր է։

## Լուրի տեսակներ
Լուրը լինում է երկու տեսակի՝ փափուկ և չոր։
### Փափուկ լուր
Փափուկ լուր է կոչվում այն լուրը, որն ընդգրկում է կատարված իրադարձության մանրամասներն ու դետալները։
### Չոր լուր
Չոր կամ կոշտ լուր է կոչվում այն լուրը, որի խոսքը միայն կատարված փաստի կամ նորության մասին է։

## Հիմնական լուր
Բոլոր լուրերը բաժանվում են երկու մեծ խմբի «ծանր» լուր (hard news) և «թեթև» լուր (soft news):
### Ծանր լուր
Այն տեղեկատվությունն է, որտեղ կարևորը հրատապության և օպերատիվության տարրն է։ Ծանր լուրերը կոչվում են նաև հիմնական լուրեր։ Հիմնական լուրը (basic news) կարճ, հետաքրքիր և պարզ հաշվետվությունն է կատարվածի մասին։ Այն պարունակում է այն բոլոր հարցերի պատասխանները, որոնք տալիս է հոդվածի համար փաստեր հավաքող թղթակիցը՝ ո՞վ, ե՞րբ, որտե՞ղ, ինչո՞ւ, ինչպե՞ս։

### Թեթև լուր
Այստեղ կարևոր է նորույթի մարդկային հետաքրքրության, գրավչության տարրերը։ Դրանք ավելի շատ նկարագրում են ոչ թե իրադարձությունը, այլ իրավիճակը կամ գործընթացը։ Օպերատիվության գործոնը «թեթև» լուրերում այնքան կարևոր չէ, որքան «ծանր» լուրերում։

## Շրջված բուրգ
Առավել արժեք և կարևորություն ներկայացնող լուրը մատուցելու նպատակով հիմնականում դիմում են «շրջված բուրգի» սկզբունքին,երբ սկսում են առավել նշանակալից փաստից (բուրգի հիմքից), իսկ մնացած փաստերը շարադրում են ըստ կարևորության և հետաքրքրության նվազման։ Նյութի սկիզբը, որով հաղորդում են դրա էությունը կոչվում է լիդ, այսինքն, նախնական, կամ, եթե բառացի թարգմանենք անգլերեն «lead» բառը, առաջատար պարբերություն։

## Ծանոթագրություններ

Կատեգորիա:Էպիկական սեռի ժանրեր
Կատեգորիա:Ժանրեր
Կատեգորիա:Լրագիրների կատեգորիաներ
Կատեգորիա:Կապ
Կատեգորիա:Հեռուստատեսային տերմինաբանություն
Շահաբ-3

**«Շահաբ-3»** (, բառացիորեն *Մետեոր-3*), իրանական միջին հեռավորության բալիստիկ հրթիռ։ Մշակված է հյուսիսկորեական «Նոդոն» բալիստիկ հրթիռի հենքի վրա։

## Պատմություն
Իրանի հանդեպ պատժամիջոցների կիրառումից հետո, 1988 թվականին երկիրը սկսեց ինքնուրույն ստեղծել զենք այդ թվում հրթիռներ։

1998 թվականի հուլիսի 23-ին Իրանը առաջին անգամ փորձարկեց Շահաբ-3 հրթիռը, թռիչքը տևել է 100 վայրկյան։

2000 թվականի հուլիսի 15-ին եղավ հրթիռի առաջին հաջող փորձարկումը 850 կմ հեռավորության վրա, որից հետո Իրանի կառավարությունը հայտարարեց 2001 թվականից այս ՄՀԲՀ-ների սերիական արտադրության մասին։

2003 թվականի սեպտեմբերի 22-ին հրթիռները որպես ինքնագնաց գործարկման կայանք ներկայացվել են զորահանդեսին։

2004 թվականի օգոստոսի 11-ին տեղեկություն ստացվեց, որ մշակվել է նոր գլխային մաս, կոնուսաձևի փոխարեն, դա հնարավորություն էր տալիս ավելացնել մարտագլխիկի արագությունը։

## Ծանոթագրություններ

Կատեգորիա:Բալիստիկ հրթիռներ
Կատեգորիա:Ռազմական տեխնիկա
Տառապանքի ուղիներով (հեռուստասերիալ, 2017)

**«Տառապանքի ուղիներով»**, խորհրդային գրող Ալեքսեյ Տոլստոյի համանուն վեպի բազմասերիանոց հեռուստատեսային էկրանավորում։ 12 սերիանոց հեռուստասերիալի պրեմիերան պլանավորված է 2017 թվականի հոկտեմբերին՝ Հոկտեմբերյան հեղափոխության 100 ամյակի առթիվ։

## Սյուժե
Սերիալի գործողությունները տեղի են ունենում 1914-1919 թվականներին։ Գործողությունները սկսվում են Առաջին համաշխարհային պատերազմից առաջ։ «Քաղաքը ապրում է „սարսափելի և ճակատագրական օրվա սպասումով“»: Հանրությունը դադարների է սպասում։ Պատմության կենտրոնում Բուլավինա քույրերն են՝ Կատյան և Դաշան։ Աղջիկները սիրահարված են պոետ-դեկադենտ Ալեքսեյ Բեսոնովային, որը փոխում է նրանց աշխարհայացքը և մտածելու ուղղությունները, գուշակելով Ռուսաստանի պատմության վերջը։

Առաջին աշխարհամարտն անհանգստություն է առաջացնում Բուլվինների և Սմոկովնիկովների արիստոկրատ ընտանիքների միջև։ Պատերազմից և հեղափոխությունից հետո քույրերի ճանապարհները բաժանվում են։ Եկատերինա Բուլվինան սիրահարվում է սպա Վադիմ Ռոշինին։

## Դերաատարներ
* Աննա Չիպովսկայա — *Դարյա Բուլվինա-Տելեգին*
* Յուլիա Սնիգիր — *Եկատիրինա Բուլվինա-Սմակովնիկով-Ռոշին*
* Պավել Տրիբուներ — *Վադիմ Ռոշին*
* Լեոնիդ Բիչևին — *Իվան Տելեգին*
* Անտոն Շագին — *Ալեքսեյ Բեսոնով (նախատիպ՝ [[Ալեքսանդր Բլոկ]])*
* Անդրեյ Մերզլիկին — *Արկադի Ժադով*
* Սվետլանա Խոդչենկովա — *Լիզա Ռաստորգուևա*
* Եվգենիյ Ստիկին —  *հեղափոխական [[Նեստոր Մախնո]]*
* Ալեքսանդր Յացենկո — *Կրասիլնիկով*
* Ալեքսեյ Կոլգան
* Ալեքսանդր Կալիբին
* Ելենա Վալյուշկինա
* Վլադիմիր Կոշևոյ

## Արտադրություն
2016 թվականի օգոստոսին նախագիծը ՌԴ Մշակույթի նախարարության կողմից ստացավ ֆինանսավորում։ Նույն ամսում սկսվեց նկարահանումները։ Տոլստոյի տրիլոգիայի տեքստը ենթարկվել է հեղինակային փոփոխությունների և կրճատումների։ Ռեժիսորը որոշեց չկառչել տեքստից։ Ըստ Տիմուր Վայնշտայնի պնդման՝ հեռուստասերիալը համարվում է ՆՏՎ հեռուստաալիքի 2017 թվականի գլխավոր նախագիծը։ Նկարահանումներն անցկացվել են Սանկտ Պետերբուրգում, Մոսկվայում, Պյատիգորսկում և Ռիգա։ Առանձին կադրերը նկարահանվել են Միքայելյան այգում։ Առաջին թիզերը հայտնվել է 2016 թվականի նոյեմբերին։

## Ծանոթագրություններ

## Արտաքին հղումներ
* «Տառապանքի ուղիներով» հեռուստասերիալի առաջին թիզերը

Կատեգորիա:Ռուսական հեռուստասերիալներ
Կատեգորիա:Ռուսական դրամա ֆիլմեր
Կատեգորիա:«Ոսկե արծիվ» մրցանակի դափնեկիրներ
Ապագայի հուշեր (ֆիլմ, 2014)

**Ապագայի հուշեր** (), բրիտանացի ռեժիսոր Ջեյմս Քենթի կինոֆիլմը, որը էկրաններ է բարձրացել 2014 թվականին։ Ֆիլմի սցենարը հիմնված է անգլիացի գրող Վերա Բրիթենի «Երիտասարդության պատգամներ» գրքի վրա։ Ֆիլմի պրեմիերան կայացել է 2014 թվականի հոկտեմբերին Լոնդոնի կինոփառատոնում։

## Սյուժե
1914 թվականին երիտասարդ Վերա Բրիթենը, ցանկանալով դառնալ գրող, ընդունվում է Օքսֆորդի Սեմերվիկ քոլեջը։ Երբ սկսվում է Առաջին համաշխարհային պատերազմը, նրա եղբայրը՝ Էդվարդ Բրիթենը՝ Ռոլանդ Լեյթոնի փեսան, ինչպես նաև նրա ընկերները՝ Վիկտորը և Ջեֆֆրին մեկնում են ռազմաճակատ։ Բրիթենը, չցանկանալով մնալ երկրում, ինքնակամ, որպես վիրավոր բրիտանացի և գերմանացի զինվորների բուժքույր, մեկնում է ռազմաճակատ։

## Դերերում
* Ալիսա Վիկանդեր - Վերա Բրիթեն
* Քիթ Հարինգթոն - Ռոլանդ Ռոլանդ Լեյթոն
* Քոլին Մորգան - Վիկտոր Ռիչարդսոն
* Թերոն Էջերթոն - Էդվարդ Բրիթեն
* Դոմինիկ Ուեսթ - պրն. Բրիթեն
* Էմիլի Ուոթսոն - Տիկին Բրիթեն
* Հեյլի Էթվել - Հոուփ
* Ջոնաթան Բեյլի - Ջեֆֆրի Թերլոու
* Ալեքսանդրա Ռոուչ - Ուինիդրիֆ Հոլթբի
* Աննա Չանսելլոր - տիկին Լեիգթոն
* Միրինդա Ռիչարդսոն - տիկին Լորիմեր
* Շառլոռտա Հոուփ - Բեթթի

## Ընդունում
Ֆիլմը քննադատների կողմից ստացել է դրական արձագանքներ։ Rotten Tomatoes կայքում ֆիլմն ունի 81 % վարկանիշ։ Ժապավենը առաջադրվել է բրիտանական անկախ ֆիլմի մրցանակին «լավագույն դերասանուհի» (Ալիսիա Վիկանդեր) և Լոնդոնյան կինոգետների շրջանակի «Բրիտանական կինոմատոգրաֆիայի ճեղքում» անվանակարգում (Ջեյմս Քենթ)։

## Ծանոթագրություններ

## Արտաքին հղումներ
*  
*  
* «Ապագայի հուշեր»-ը Box Office Mojo կայքում

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:2010-ականների պատմական ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:Lionsgate ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Բրիտանական պատմական ֆիլմեր
Կատեգորիա:Բրիտանական ռազմական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր Առաջին համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Pinewood Studios-ում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1917 թվականին
Կատեգորիա:Ֆիլմեր, որոնց գործողությունները տեղի են ունենում 1914 թվականին
Կատեգորիա:Ֆիլմեր, որոնց գործողությունները տեղի են ունենում 1918 թվականին
Ջեթլագ

**Ջեթլագ** (), ժամային գոտին փոխելու հետևանքով առաջացող համախտանիշ (սինդրոմ)։ Ջեթլագը մարդու կենսակերպի անհամապատասխանությունն է իր կյանքի նախորդ ռիթմին, որն առաջանում է ժամային գոտիների արագ փոփոխությունից։ Այն հայտնի է նաև որպես «դեսինխրոնիա» կամ «դեսինխրոնոզ»։ Կարող է ուղեկցվել հոգնածությամբ, անքնությամբ, գլխացավով, ախորժակի կորստով և անհանգստացնող այլ իրավիճակներով։ Վիճակը կարող է տևել մի քանի օր։

## Պատճառներ
Ճանապարհորդի համար մի քանի ժամային գոտի փոխելու հետևանքով փոփոխվում է ցերեկվա և գիշերվա տևողությունը, առաջանում է անհամապատասխանություն օրգանիզմի ներքին ժամի և իրական ժամանակի (նոր ժամային գոտու) միջև, որն էլ բերում է ախորժակի կորստի, քնի խանգարման, հորմոնալ շեղման և մարմնի ջերմաստիճանի փոփոխության։ Դեսինխրոնիան առաջանում է նոր ռիթմին օրգանիզմի արագ հարմարվելու անկարողության հետևանքով։

Նոր ռիթմին օրգանիզմի արագ հարմարվելը կախված է կոնկրետ անձի առանձնահատկություններից։ Ոմանց անհրաժեշտ է մի քանի օր, իսկ ոմանք հնարավոր է ընդհանրապես ոչինչ չզգան։ Մեկ կամ երկու ժամային գոտու փոփոխությունը սովորաբար չի առաջացնում լուրջ հետևանքներ։

Սինդրոմը պայմանավորված է ոչ թե չվերթի վրա ծախսած ժամանակով, այլ մեկնման և վայրէջքի վայրերի միջև եղած ժամանային գոտիների տարբերությունով։ Օրինակ Լոնդոնից տասժամյա ուղևորությունը Հարավաֆրիկյան հանրապետություն անցնում է գրեթե նույն միջօրեականի վրայով, ուստի սինդրոմը չի առաջանա։ Իսկ Լիսաբոնից Երևան թռիչքի ընթացքում ուղևորը կանցնի 4 ժամային գոտի և կարող է զգալ համախտանիշը։

## Ախտանշաններ
Ժամային գոտիների տարբերությունից կախված ախտանշանները կարող են տարբեր լինել։

* Մարսողության խանգարում,
* Գլխացավ,
* Հոգնածություն, քնի խանգարում, անքնություն,
* Դյուրագրգռություն,
* Դեպրեսիա։

Ծովային հիվանդությունը, ականջների փակվելը հաճախ առաջանում են թռիչքի և ոչ թե ժամային գոտու փոփոխության հետևանքով։

## Թռիչքի ուղղություն
Հետազոտությունների համաձայն, մարդկանց մեծամասնության օրգանիզմն ավելի վատ է տանում արևմուտքից արևելք ուղղություն ունեցող թռիչքները։ Հավանական է, որ մեծամասնության համար ավելի հեշտ է ուշ քնելը և ուշ արթնանալը, քան շուտ քնելը և շուտ արթնանալը։

Օրինակի համար դիտարկենք երկու ուղևորի, որոնցից մեկը թռչում է դեպի արևմուտք, մյուսը՝ արևելք․

* Լոնդոնից Լոս Անջելես (ժամային գոտիների տարբերությունը՝ 8 ժամ)։

* Լոս Անջելեսից Լոնդոն։

Առաջին տարբերակում արթուն է ամբողջ գիշեր, իսկ քնի ժամը նոր ժամային գոտու հաջորդ օրվա առավոտյան 6։00-ն է՝ իր ներքին ժամից 8 ժամով ուշ։ Երկրորդ տարբերակում արթուն է ողջ գիշեր, իսկ քնի ժամը հաջորդ օրվա 14։00-ն է՝ իր ներքին ժամից 16 ժամով շուտ։

## Ծանոթագրություններ

## Արտաքին հղումներ
* Կանադացի գիտնականների ստեղծած հաբերն ազատում են ժամային գոտու փոփոխման համախտանիշից

Կատեգորիա:Ավիացիոն բժշկություն
Կատեգորիա:Ժամային գոտիներ
Կատեգորիա:Քնի խանգարումներ
Կարմիր բարոնը (ֆիլմ)

**Կարմիր բարոնը** (), 2008 թվականի գերմանական կենսագրական ֆիլմ, որը նվիրված է Առաջին համաշխարհային պատերազմ օդաչու Մանֆրեդ ֆոն Ռիխտգորֆեն բարոնին։

## Սյուժե
Ֆիլմի սյուժեն հիմնված է իրական փաստերի հիման վրա։ Այն պատմում է Առաջին համաշխարհային պատերազմի և Մանֆրեդ ֆոն Ռիխտգորֆեն բարոնի մասին։ Գործողությունները տեղի են ունենում 1914-1918 թվականներին։ Ֆիլմը ցույց է տալիս, թե ինչպես է պատերամզը Ռիխտգորֆեին երիտասարդ տղայից սարքում իսկական տղամարդ, թե ինչպես է փոխվել նրա կարծիքը պատերազմի մասին՝ սովորական ուրախ խաղից մինչև վերջինիս իրական դեմքը՝ անիմաստ, արյունարբու մսաղաց։

## Դերերում
* Մատտիաս Շվայգհյոֆեր — Մանֆրեդ ֆոն Ռիխտգորֆե
* Ֆոլկեր Բրուխ — Լոտար ֆոն Ռիխտգոֆեն
* Լինա Հիդի — բուժքույր Քեյթ
* Թիլ Շվայգեր — Ֆոսս Վերներ
* Ջոզեֆ Ֆայնս — Ռոյ Բրաուն
* Յուլի Էնգելբրախտ — Իլզա

## Մրցանակներ
Ավստրիայում ֆիլմն ստացել է երկու անվանակարգ «Undine Awards»-ում։
* «Գեղարվեստական ֆիլմում երկրորդ պլանի լավագույն երիտասարդ դերասան» () - Տինո Մեվես
* «Գեղարվեստական ֆիլմում լավագույն երիտասարդ դերասան» () - Մատտիաս Շվայգհյոֆեր

## Շահույթ
Գերմանիայում ֆիլմը հավքել է 2,58 միլիոն դոլար, Չեխիայում՝- 27 հազար դոլար, Ավստրայում՝ 128 հազար դոլար։ ԱՄՆ-ում վերջինս հավաքել է 20,9 միլիոն դոլար, իսկ ամբողջ աշխարհում ընդհանուր առմամբ 68,3 միլիոն դոլար։

## Ծանոթագրություններ

Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2008 դրամա ֆիլմեր
Կատեգորիա:2008 ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:Կենսագրական ֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսերեն ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:Գերմանական անգլերեն ֆիլմեր
Կատեգորիա:Գերմանիայում նկարահանված ֆիլմեր
Կատեգորիա:Պրահայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1917 թվականին
Կատեգորիա:Ֆիլմեր, որոնց գործողությունները տեղի են ունենում 1906 թվականին
Կատեգորիա:Ֆիլմեր, որոնց գործողությունները տեղի են ունենում 1916 թվականին
Կատեգորիա:Ֆիլմեր, որոնց գործողությունները տեղի են ունենում 1918 թվականին
Կատեգորիա:2000-ականների գերմանական ֆիլմեր
Կատեգորիա:2000-ականների ֆրանսերեն ֆիլմեր
Կատեգորիա:2000-ականների գերմաներեն ֆիլմեր
1300 կապրալներ

250px|մինի|1300 կապրալներին նվիրված հուշարձան Ռայաց բարձունքին
**1300 կապրալներ** (), Սերբիայի Թագավորության բանակի կրտսեր սպաների ջոկատի հավաքական անունը Առաջին համաշխարհային պատերազմի տարիներին։ Ջոկատը օգնության է ուղարկվել սերբական առաջին բանակին Կոլուբարայի ճակատամարտին։ Նրա կազմի մեջ մտել են սերբական ռազմական ուժերի ապագա պոտենցիալ ղեկավարները։

## Նախապատմություն
Առաջին համաշխարհային պատերազմի սկսվելուց հետո սերբ շատ ուսանողներ ու դպրոցականներ ստիպված էին դադարեցնել ուսումը և մեկնել գերագույն հրամանատարության շտաբ ենթազորամասերում ընդգրկվելու համար։ Կամավորներից մի քանիսը հայտնվեցին Սկոպյեի ռազմական դպրոցում, որտեղ էլ սկսել են ուսումնասիրել ռազմական գործը։ Ուսումնական պլանը չէր ենթադրում կուրսանտների մասնակցությունը ռազմական գործողություններին։

## Կոլուբարայի ճակատամարտի մասնկցություն
Դեկտեմբերի 2-ին ավստրո-հունգարական զորքերը մտնում են Բելգրադ` վստահ լինելով, որ Սերբիան շուտով կստորագրի կապիտուլյացիայի ակտը և դուրս կգա խաղից։ Սերբական բանակը նահանջում է` գրեթե ամբողջովին բարոյալքված և հույս չունենալով Անտանտի դաշնակիցների օգնության վրա։ Ավստրո-հունգարացի զինվորները ամբողջ օրվա ընթացքում թալանի են մատնում քաղաքը և բռնանում բնակիչների վրա։ Նրանք վստահ էին, որ շուտով կգրավեն Նիշը և Կրագուևացը։

Հարավային կողմից 16-րդ կորպուսը Պոժեգ-Ուժիցայի ուղղությամբ և հյուսիսից 15-րդ կորպուսը Սուվոբոր ուղղությամբ դեկտեմբերի 3-ին սերբական բանակի կազմում Ժիվոին Միշիչի և Ռադոմիր Պուտկինի գլխավորությամբ անցնում են հարձակման։ Կենդանի ուժի պակասը սերբերը լրացնում են ռազմական դպրոցների 1300 կուրսանտներով, որոնք շտապ օգնության են հասնում Սկոպյեից։ Ռազմական ուսումնական հաստատություներ ընդունվելիս այս երիտասարդները միանգամից ստացել էին կապրալի կոչում, այստեղից էլ` ջոկատի անվանումը։ Կոլուբարայի ճակատամարտում զոհվում են նրանցից 400-ը, սակայն սերբերին հաջողվում է հետ մղել ավստրո-հունգարական ուժերը և ետ գրավել Բելգրադը։ Կոլուբարայի հաղթանակը Սերբիայի ամենամեծ ու կարևոր հաղթանակներից մեկն էր Առաջին համաշխարհային պատերազմում։

## Հիշատակ
Սերբիայի մշակույթում 1300 կապրալները խորհրդանշում են սեփական զոհողության գնով  հայրենիքի և հարազատ ժաղովրդի ազատության ձեռքբերումը։ Նրանց հիշատակը անմահացվել է շատ քաղաքներում. Բելգրադում, Բանյա Լուկայում կան 1300 կապրալների փողոցներ։ Բելգրադում նրանց անունով դպրոց կա, իսկ Ռայաց բարձունքին կանգնեցվել է հուշարձան։

Գոյություն է ունեցել «1300 կապրալների միավորումը»  (), որի մեջ մտել են պատերազմը վերապրած զորակոչիկները Սկոպյեից։ Նրանցից վերջինի` Թադի Պեյովիչի մահվան հետ միավորումը դադարել է գոյություն ունենալ։

## Ծանոթագրություններ

## Արտաքին հղումներ
* Բելգրադի` 1300 կապրալների անվան դպրոցի պաշտոնական կայք

Կատեգորիա:Առաջին համաշխարհային պատերազմն ըստ երկրի
Աբայոմի Օվոնիկոկո

**Աբայոմի Շեուն Օվոնիկոկո** (, սեպտեմբերի 13, 1992, Լագոս, Նիգերիա), նիգերիացի ֆուտբոլիստ, հարձակվող։ Ունի Վրաստանի քաղաքացիություն։ Հանդես է գալիս պորտուգալական «*Միրանդելա*»-ի կազմում։

## Ակումբային կարիերա
2009 թվականից սկսած Աբայոմին հանդես է եկել վրացական «*Գագրա*յի» կազմում։ 2012 թվականին ֆուտբոլիստը վարձակալական հիմունքներով տեղափոխվել է «Զեստափոնի»։

2012/13 մրցաշրջանը Աբայոմին անցկացրել է ուկրաինական «*Վոլին*ի» կազմում։ Ուկրաինայի առաջնությունում իր դեբյուտը Աբայոմին նշել է 2012 թվականի սեպտեմբերի 15-ին՝ «*Իլիչևիցա*յի» դեմ խաղում։

2014 թվականին վրացական «*Գագրա*յի» հետ պայմանագրի ավարտից հետո Աբայոմին տեղափոխվել է պորտուգալական «*Միարդելա*»։

## Ծանոթագրություններ

## Արտաքին հղումներ
* Профиль на официальном сайте «Волыни»  
* Статистика на сайте Украинской Премьер-лиги    
* 

Կատեգորիա:1992 ծնունդներ
Կատեգորիա:Նիգերիացի ֆուտբոլիստներ
Կատեգորիա:Սեպտեմբերի 14 ծնունդներ
Կատեգորիա:Վոլինի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Անահիտ Աճեմյան

**Անահիտ Աճեմյան-Ավագյան ** (), ամերիկահայ ջութակահարուհի։

Մարո Աճեմյանի քույրը։

## Կենսագրություն
Անահիտ Աճեմյանը ծնվել է 1924 թվականին Նյու Յորքում։ Ավարտել է Նյու Յորքի Ջուլիարդ երաժշտական բարձրագույն դպրոցը։ Նրա երաժշտության ուսուցիչը եղել է բելգիացի ջութակահար Էդուարդ Դեթիերին։ 1946 թվականին մասնակցել է Ուոլթըր Նաումբերգ հիմնադրամի կազմակերպած մրցույթին և շահել առաջին մրցանակը։ Նույն թվականի նոյեմբերի 19-ին Նյու Յորք-ի քաղաքապետարանում իր առաջնաելույթը մեծ գնահատանքի է արժանացել, և «Մադմուազել» ամսագիրը նրան շնորհել է «Նշանակալի ձեռքբերում» մեդալըՙ հռչակելով նրան երաժշտության բնագավառում «Տարվա երիտասարդ կինը»։ Քրոջ՝ դաշնակահարուհի Մարոյի հետ հանդես է եկել համերգներով Ամերիկայի Միացյալ Նահանգների, Կանադայի, Եվրոպայի մի շարք քաղաքներում։ Անահիտը 1940-ական թվականներին Նյու Յորքում «Հայ երաժշտության բարեկամներ» հանձնախմբի համահիմնադիրներից է եղել։ Այնուհետև, 1960-ական թվականներին ջութակահար Մեթյու Ռայմոնդիի հետ հիմնել է «Երգահանների լարային քառյակը», որը կարճ ժամանակում միջազգային ճանաչում է ձեռք բերել, շրջագայելով մոտ 26 երկրներ, որոնց թվում Խորհրդային Միություն, Հնդկաստան, Ճապոնիա, Ավստրալիա, Աֆրիկա, Չինաստան։ Անահիտ Աճեմյանը երկար ժամանակ ժյուրիի անդամ է եղել Կոլումբիայի համալսարանի երաժշտական ֆակուլտետի կազմակերպած մրցույթներում։ Վախճանվել է իննսուներկու տարեկանում։
## Ընտանիք
* Ամուսինը՝ Ջորջ Ավագյան, պրոդյուսեր, ջազի նշանավոր դեմքերից։
* Հայրը՝ Լևոն Աճեմյան
* Մայրը՝ դաշնակահարուհի Սիրուն Երկանյան
* Քույրը՝ Մարո Աճեմյան, դաշնակահարուհի։

## Ծանոթագրություններ

Կատեգորիա:Ամերիկահայ ջութակահարներ
Կատեգորիա:Կոլումբիայի համալսարանի դասախոսներ
Էռնեստ Բո

**Էռնստ Բո** (, ), ֆրանսիական ծագմամբ ռուս օծանելիքագործ, որը ստեղծել է հանրահայտ Chanel No. 5 ալդեհիդային օծանելիքը։ Բացի Chanel No. 5-ից, Բոն Chanel ընկերության համար ստեղծել է բույրերի մի քանի տեսակ։ Դրանց թվին են դասվում Bois des Îles-ը, Cuir de Russie-ին, Gardenia-ն և Chanel No. 22-ը։ Օծանելիքագործը համագործակցել է Bourjois օծանելիքների տան հետ։ Նրան են պատկանում Kobako և Soir de Paris բույրերը։

## Կենսագրություն
Էրնստ Բոն ծնվել է Մոսկվայում։ Նա եղել է ֆրանսիացի օծանելիքագործի երկրորդ որդին, ով աշխատել է կոսմետիկայի ռուսական խոշոր ընկերությունում։ *Alphonse Rallet & Co.* ընկերությունը եղել է Կայսերական տան մատակարարը, որը 1898 թվականին գնվել է գրասսական *Chiris* ընկերության կողմից։ 1898- 1900 թվականներին Էրնստ Բոն աշխատել է օճառի արտադրությամբ զբաղվող գործարանում որպես լաբորանտ, այնուհետ 2 տարի ծառայել է ֆրանսիական բանակում։ 1902 թվականին նա վերադարձել է Մոսկվա և սկսել է սովորել օծանելիքի *Rallet* ընկերությունում։ 1907 թվականին նա զբաղեցրել է գլխավոր օծանելիքագործի պաշտոնը։ Առաջին հաջողություններն ունեցել է 1912՝ ստեղծելով *Bouquet de Napoleon* օծանելիքը։ Հաջորդ տարի նա ստեղծել է *Bouquet de Catherine* օծանելիքը, որը անվանվել է ի պատիվ Եկատերինա II-ի և Ռոմանովների դինաստիայի 300-ամյակի։ Առաջին համաշխարհային պատերազմի և Ռուսաստանի քաղաքացիական պատերազմի տարիներին Բոն ծառայության մեջ է եղել։ 1919 թվականի վերջին ներգաղթել է Ֆրանսիայի Լա Բոսկա քաղաք, որտեղ աշխատանքի է անցել*Chiris* ընկերությունում։ Այստեղ ընկերության համար ստեղծել է *Rallet № 1* օծանելիքը։

Քանի որ *Chiris*-ում Բոնը ունեցել է սահմանափակ հնարավորություններ զարգացնելու իր սեփական հմտությունները, 1920 թվականին մեծ իշխան Դմիտրի Պավլովիչի միջոցով Կաննում ծանոթացել է Կոկո Շանելին։ Վերջինս եղել է իշխանի սիրուհին։ 1921 թվականին *[[Chanel]]* ընկերության համար ստեղծել է *[[Chanel No. 5]]* օծանելիքի 100 օրինակ։ Օծանելիքի ամբողջ խմբաքանակը Կոկո Շանելը նվիրել է հայտնի մարդկանց։ Իրականում գոյություն ունեն *Chanel No. 5*-ի առաջացման մի քանի պատմություններ, որոնց մեջ, սակայն, առկա է Էրնստ Բոյի հետքը։ 1922 թվականին Բոն լքել է *Chiris* ընկերությունը և տեղափոխվել Փարիզ։ 1924 թվականին *Galeries Lafayette* առևտրական տունը գնել է *Chanel No. 5* օծանելիքի արտադրության իրավունքը և հիմնել *Parfums Chanel* ընկերությունը, որը գլխավորել է Էրնստ Բոն։ Երկրորդ համաշխարհային պատերազմից հետո, ստանալով *Galeries Lafayette* ընկերության աջակցությունը, ակտիվորեն պայքարել է Կոկո Շանելի դեմ՝ վերականգնելու համար *Chanel* օծանելիքների նկատմամբ իր իրավունքը։ 1926 թվականի գարնանը իր մոտ աշխատանքի է վերցրել ռուս օծանելիքագործ Կոստանտին Վերիգինին (1898—1982):

## Մշակած օծանելիքներ

## Ծանոթագրություններ

Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Ռուս գյուտարարներ
Կատեգորիա:Ռուս գիտնականներ
Կատեգորիա:Ռուս արվեստագետներ
Կատեգորիա:Ֆրանսիացի գյուտարարներ
Կատեգորիա:Ֆրանսիացի արվեստագետներ
Կատեգորիա:Ռուսաստանի քաղաքացիական պատերազմի մասնակիցներ (սպիտակներ)
Կոնստանտին Պրեզան

**Կոնստանտին Պրեզան** (, ), ռումինացի մարշալ։

## Կենսագրություն
Ռազմական ծառայությունը սկսել է 1880 թվականին լեյտենանտի կոչումով։ Զինվորական կրթությունը ստացել է Բուխարեստում և Ֆրանսիայում։ Ծառայել է Գլխավոր Շտաբում և եղել է Ֆերդինանդ I թագավորի խորհրդականը։

1916 թվականի օգոստոսին, Ռումինիայի՝ Առաջին համաշխարհային պատերազմի մեջ մտնելուն պես, Կոնստանտին Պրեզանը ղեկավարել է 4-րդ (Հյուսիսային) բանակը։ Այդ բանակը կազմված էր 7-րդ, 8-րդ և 14-րդ (4-րդ խառը բրիգադով) դիվիզիաներից (ընդամենը` 68 գումարտակ), որոնք «կցվել էին» գեներալ Լեչիցկու ռուսական 9-րդ բանակին։ 1916 թվականի հոկտեմբերի վերջին ռումինական բանակների ջախջախումից հետո գլխավորել է Բուխարեստի շրջանում գտնվող ռումինական զորքերը։ 1916 թվականի նոյեմբերին նշանակվել է ռումինական Գլխավոր շտաբի պետ։ 1917 թվականի հունվարին ռուս արքա Նիկոլայ II-ի կողմից արժանացել է «սուրբ Գեորգի IV աստիճանի» շքանշանի։

1918 թվականի նոյեմբերի 10-ին, Ռումինիայի՝ երկրորդ անգամ պատերազմի մեջ մտնելուց հետո, գեներալ Պրեզանը նշանակվել է ռումինական զորքերի գլխավոր հրամանատար։ 1920 թվականին եղել է Տրանսիլվանիան ռազմակալած (օկուպացրած) ռումինական բանակի հրամանատարը։

## Ծանոթագրություններ

## Արտաքին հղումներ
* Ministerul Apărării Naționale  - պաշտոնական կայք
* Statul Major General - պաշտոնական կայք

Կատեգորիա:Առաջին համաշխարհային պատերազմի մասնակիցներ
Կատեգորիա:Բաղնիքի շքանշանի Մեծ Խաչի ասպետներ
Կատեգորիա:Մարշալներ
Կատեգորիա:Ռումինիայի քաղաքական գործիչներ
Զինվորական գերեզմանատուն № 150 (Խոյնիկ)

50px 15px**Մալեպոլսյան վոևոդության մշակույթի հուշարձան**. գրանցման համար՝ *А-16/M*, փետրվարի 24 2004 թվական։

**Զինվորական գերեզմանատուն № 150** (), զինվորական գերեզմանատուն Լեհաստանի Մալոպոլսյան վոևոդության Տարնուվյան պովյատի Գրոմնիկ գմինայի Խոյնիկ գյուղում։ Գերեզմանատունը մտնում է Առաջին համաշխարհային պատերազմի ժամանակի Զապադնոգալիցյան ռազմական գերեզմանների խմբի մեջ։ Գերեզմանատանը թաղված են ավստորա-հունգարական և ռուսական բանակների զինվորներ, որոնք մահացել են 1915 թվականին՝ Առաջին համաշխարհային պատերազմի ժամանակ։ Գտնվում է Գրիբուվ-Տարնուվ 977 ճանապարհի վրա։ Մալոպոլսյան վոևոդության պահպանվող հուշարձան։

## Պատմություն
Գերեզմանատունը հիմնադրվել է 1915 թվականին Կ. և Կ. Կրակովի ռազմական զինվորական պարետատան վարչության կողմից։ Գերեզմանատան հեղինակը ավստրիացի ճարտարապետ Հենրիխ Շուլցն է։ Գերեզմանատանը 265 քառակուսի մետրիվրա գտնվում է 3 եղբայրական և 26 անհատական գերեզմաններ, որոնցում թաղված են 13 ավստրիացի և 27 ռուս զինծառայող։ Հայտնի է մի ռուս զինծառայողի անուն՝ Եֆիմ Ալեքսանդրևիչ Կոզենյուկ։

2004 թվականի փոտրվարի 24-ին դամբարանադաշտերը մտել են Մալեպոլսյան վոևոդության մշակույթի հուշարձանների գրանցամատյանում։

## Ծանոթագրություններ

## Աղբյուներ
* Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.
* Roman Frodyma Galicyjskie Cmentarze wojenne t. II Okolice Tarnowa (Okręgi V—VII), Oficyna Wydawnicza «Rewasz», Pruszków 1998, ISBN 83-85557-38-5

## Արտաքին հղումներ
* Метрика кладбища 
* Информация  

Կատեգորիա:Լեհաստանի գերեզմանատներ
Կատեգորիա:Առաջին համաշխարհային պատերազմի հուշարձաններ
Երթ դեպի Դրինա (ֆիլմ)

«**Երթ դեպի Դրինա**» (, ), հարավսլավիական 1964 թվականի կինոֆիլմ։ Ֆիլմի ռեժիսորն է Ժիվորադ Միտրովիչը։ Ֆիլմը նկարահանվել է «Avala Film» կինոստուդիայի կողմից։ Ֆիլմը նվիրված է սերբիական զորքերի ունեցած հաղթական մարտերին Ցերում, Առաջին համաշխարհային պատերազմի մարտերից առաջիներից մեկի մասին։ Հաղթանակը Ցերում դարձել է Անտանտի և նրա դաշնակիցներ համար առաջին նշանակալից իրադարձություններից մեկը։
2014 թվականին ֆիլմը ցուցադրվել է Զագրեբի կինոփառատոնի ժամանակ Առաջին համաշխարհային պատերազմին նվիրված ֆիլմերի շարքում։

## Սյուժե
Ֆիլմը սկսվում է Սերբիայում ընդհանուր մոբիլիզացիայի մասին հայտարարությունից 1914 թվականի հուլիսի 26-ին Բելգրադում հրետանային լեյտենանտ Վելիմիր Հաջիվուկովիչը, ով ծնվել է բանկիրների հարուստ ընտանիքում, նա նշանակվել հրետանային խմբում։ Բալկանյան պատերազմների ժամանակ, նա եղել է Կոմիսիայի անդամ, որը զենք էր մատակարարում բանակի համար։

Նրա ընտանիքը կրկին ցանկանում է նրան տեղավորել այնտեղ, միայն թե նա ցանկանում է միանալ այն խմբին, որը ուղևորվում է դեպի Արևմտյան Սերբիա, որտեղ հավանաբար և տեղի կունենա Ավստրո-Հունգարական զորքերի ներխուժումը Սերբիայի տարածք։ Հասնելով Արանջելովաց համայնքին, որտեղ տեղի է ունեցել հրամանատարական կազմի հանդիպումը, նա հանդիպում է մայոր Կուրսուլին, որը իր կարծիքն է հայտնում հարձակման մասին և հավաստիացնում է, որ ներխուժումը տեղի կունենա Դրինա գետի երկայնքին, այլ ոչ թե Սավա գետի մոտ, ինչպես սպասվում էր Գերագույն հրամանատարությունը։

Օգոստոսի 14-ին ջոկատ մտնում է Լազարևաց, որտեղ որոշ ժամանակով կանգ է առնում։ Գերագույն հրամանատարությունը մերժում է սերբիական բանակի այն տեսությունը, որ հարձակումը լինելու է Սավա գետի մոտ, և այժմ սպասվում է, որ հարձակումը լինելու է Դրինա գետի երկայնքով, և օգոստոսի 15-ին զորքերը արագորեն տեղափոխվել են Ցեր սարի մոտ, որտեղ միացել են բանակի մյուս մասերին։

Օգոստոսի 16-ին Ավստրո-Հունգարական զորքերը անսպասելիորեն հարձակվում են, անակնկալի բերելով մայոր Կուրսուլին և նրա զորքերին։ Մայոր Կուրսուլան իր զորքերին տանում է մոտակա գյուղ, որտեղ և գտնվում էր սերբիական բանակի հրամանատարությունը։ Կուրսուլը զեկուցում է գնդապետ Ստյոպա Ստեպանովիչին այն մասին, որ որոշել է նահանջել, որպեսզի փրկի զինվորների կյանքտ։ Օրվա երկրորդ կեսին սերբիական բանակը հակահարված է տալիս ավստրիական զորքերին, և մեծ կորուստների գնով ստպվում է նրանց նահանջել Դրինա գետով դեպիս Բոսինա։

## Դերերում

## Գրականություն
* 
* 
* 

## Հետաքրքիր փաստեր
* Սերբական «Բելգրադի միություն» հիփ հոփ խումբը ձայնագրել է «Оловни воjници» ստեղծագործությունը, նվիրելով այն Ցերսկական և Կոլուբարկական մարտերի մասնակիցներին։ Ստեղծագործության համար նկարահանվել է տեսահոլովակ «Երթ դեպի Դրինա» ֆիլմից վերցված տեսարաններով։

## Ծանոթագրություններ

## Արտաքին հղումներ
*   
*Filmska Banka. Mars na Drinu.

Կատեգորիա:1964 ֆիլմեր
Կատեգորիա:Ֆիլմեր Առաջին համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1914 թվականին
Լյուկ Լանգ Սքվեր

**Լյուկ Լանգ Սքվեր** (), հանրային պարկ ԱՄՆ-ի Նյու Յորք քաղաքի Քուինս թաղամասերում։ Մակերեսը կազմում է 4 մ²։ Դրա հետ միասին՝ *[[Սերժանտ Ջոյս Կիլմերի եռանկյունի]]ն* հանդիսանում է Նյու Յորքի ամենափոքր պարկը: Սքվերն անվանվել է ի պատիվ Լյուկ Լանգի, ով զոհվել է Առաջին համաշխարհային պատերազմի ժամանակ:

## Նկարագրություն
Լյուկ Լանգ ծնվել է մոտավորապես 1894 թվականին։ Նա ապրել Բլիկեր-սթրիթում, հարևան՝ Ռիջվուդ շրջանում և որպես տպագրող աշխատել է Մանհեթենի Դուեյն-սթրիթի հրատարակչությունում։ 1917 թվականի հունիսին Լանգը ինքնակապ մեկնում է ռազմաճակատ։ 1918 թվականին նա մահանում է. նրա մահվան հանգամանքները անհայտ են։

Տարածքը, որտեղ տեղակայված է սքվերը, մի ժամանակ պատկանել էր Alden Sampson & Son կազմակերպությանը։ 1916 թվականին այս տարածքը առգարվվել էր Նյու Յորքի իշխանությունների կողմից։ 17 տարի անց՝ 1933 թվականի ապրիլին, պարկը ստացել է իր ներկայիս անվանումը։ 1935—1936 թվականներին նրա շրջակա մայթը հարթվել է կապտավուն ավազաքարով և վեցանկյուն սալարկով։ Սքվերում կանգնեցվել է նաև դրոշաձող և դրվել են նստարաններ, ինչպես նաև տնկվել են երեք սրատերև թխկիներ։ Այժմ սքվերում առավելապես ներկայացված են ցանկապատի ձևով բուսականություն, թեև 2000 թվականին քաղաքապետարանը վերջինիս վերականգման համար հատկացրել էր 13 000 դոլար:

## Ծանոթագրություններ

Կատեգորիա:Առաջին համաշխարհային պատերազմի հուշարձաններ